Flere nordjyske kommuner sender i dag deres socialrådgivere på en diplomuddannelse, der gør dem bedre til at håndtere blandt andet anbringelses- og tvangsfjernelsessager - som f.eks serritslevsagen. Det skriver P4 Nordjylland. Mens der for et år siden var tre nordjyske kommuner, som ikke gjorde brug af diplomuddannelsen, så er det i dag kun to kommuner. Det er Brønderslev og Jammerbugt. En af de kommuner, der har ændret holdning til diplomuddannelsen er Mariagerfjord Kommune, der i første omgang har valgt at gøre brug af uddannelsen ved at sende én socialrådgiver af sted. - Det gør vi, fordi vi lægger vægt på, at diplomuddannelsen retter sig mod det rådgiverne laver i hverdagen, siger Kit Borup, leder af Mariagerfjords børne- og familieafdeling til P4 Nordjylland. Også Jammerbugt Kommune planlægger nu at sende socialrådgivere på diplomuddannelsen efter sommerferien.
Nordjyske kommuner er blevet bedre til at sende deres socialrådgivere på efteruddannelse.